Levendula (Lavandulae flos)

A levendula az ajakos virágzatúak csoportjába tartozó, a Földközi-tenger mellékéről származó, nálunk is termesztett félcserje. Virágai kékeslilák vagy mélylilák, a növény felső részén virulnak. Elég csak megfogni őket, és kezünk egész nap illatos marad.

· A levendula illata átható, tiszta és üde, egyszerre élénkít és nyugtat. 
· Tartalomanyagai: illóolaj (1 -3%), fő összetevői a linalol (20 -25%)és linalilacetát (30 -40%), cserzőanyagok, rozmaringsav, kumarinok, flavonoidok.

· Gyógyászati felhasználása: idegerősítő, ezért alkotórésze olyan nyugtató teakeverékeknek, melyek még nem erős idegnyugtatók, hanem csak segítenek áthangolni a pozitív működésre. 
· Bazsalikom, rozmaring és szurokfű hozzáadásával fokozni lehet a hatását. Egyszerű vízgőzdesztillációval nyert illóolaja oldja a szélgörcsöket, fertőtleníti a beleket, akadályozza a rothadási és erjedési folyamatokat.

Az ókori görögök és rómaiak tisztító tulajdonságáért és illatáért kedvelték a levendulát. Bőségesen használták, testükre kenték, szappanjaikat és fürdővizüket illatosították vele. A fáradtságot és az izületi merevséget áztatták ki tagjaikból levendulás fürdőben.

Évszázadokon át széles körben használták mint rovarölő, tetűirtó, izomgörcsöket oldó, fájdalomcsillapító, idegrendszert erősítő és rühesség elleni szert, továbbá ficam gyógyítására és fogfájás ellen. A nők bőrük tisztántartására és rugalmasságának, simaságának megőrzésére tartották a legjobbnak.

A XX. század elején hasmenés, köhögés, fejfájás, ideges szívdobogás, izületi fájdalmak gyógyszereinek alkotójaként került be a gyógyászatba. A növény szárított száraival tartották távol a gyapjúruhákról a molyokat. A II. Világháborúban mint sebfertőtlenítőt használták.

	Hatásai
	
	
	
	

	légzőszervi panaszok ellen
	olaj
	15 pont

	csillapítja a torokfájást
	tea
	8 pont

	migrén és az ideges fejfájások leküzdésére
	olaj
	20 pont

	csökkenti a fáradtságot
	masszázs olajjal
	25 pont


Félcserje
mediterrán
30,6 cm

Ajakos virágú
lila, kék
2,5 cm

Jó hatásfokkal alkalmazható légzőszervi panaszok esetén is. Csillapítja a torokfájást, a gége-és mandulagyulladást. Eloszlatja a melléküregi gyulladások során felgyűlt váladékokat, dugulásokat. Enyhíti az izomfájdalmakat és izomgörcsöket. Segíti a horzsolások, zúzódások, kisebb sebek gyógyulását, továbbá csökkenti a rovarcsípések okozta fájdalmat. Kiválóan alkalmas a migrén és az ideges fejfájások leküzdésére, jelentősen csökkenti a fáradtságot és élénkíti az immunrendszert. A levendulaolaj megnyugtatja a gyulladásos bőrt, beleértve a pikkelysömört és az ekcémát is. Csillapítja a napozás okozta leégést, hűti a herpeszeket. Enyhe, kíméletes hatása miatt nyugodtan alkalmazható gyermekeknél is. Megnyugtatja, kiegyensúlyozza a bőr zsírosságát, segíti a bőrhibák gyógyulását, serkenti annak anyagcsere-folyamatait és elősegíti táplálását. Csillapítja a pattanások miatt keletkezett gyulladásokat, szabályozza a fejbőr zsírosságát, támogatja a túlápolt haj regenerálódását.

Eloszlatja a depressziót, segít az álmatlanság, a túlérzékenység, a mélabú, a hirtelen hangulatváltozások, a kilengésre való hajlam, az idegesség és a feszültségek felszámolásában. A levendula olaja messzire űzi a félelmet, tisztítja a gondolatokat, csökkenti a harag mértékét, valamint az aggályoskodást. Visszaállítja a lelki egyensúlyt, lecsillapítja az elmét, ellazít és támogatja a testi-lelki jó közérzet fenntartását. Semlegesíti az érzékek túlműködését. Lelohasztja a harcias, versengő elme hevességét. Ösztönzi a sejtfejlődést, felvidítja a búskomorokat, megnyugtatja az idegeseket és fenntartja a lelki egészséget. A levendulaolaj csökkenti a vérnyomást.

Tea elkészítése és adagolása: Egy kávéskanálnyi mennyiséget leforrázunk 2 dl vízzel, és 15 percig ázni hagyjuk; naponta kétszer isszuk. Emésztési zavaroknál nem édesítve, 20 perccel evés előtt fogyasztjuk. Illóolajából 2 -5 cseppet oldunk föl egy pohár vízben.

Illóolajának használati lehetőségei: A hígítatlan illóolajat kenhetjük égésekre és rovarcsípésekre. Nehezen gyógyuló sebek és pattanások kezelésére lemosás és borogatás formájában használatos. Idegesség esetén érdemes a szobában párologtatni belőle. Női betegségeknél hatásos hüvelyöblítés formájában (1 liter kamillateához 4-5 csepp illóolaj). Feszültség és görcsök kezelésére masszázsolaj formájában alkalmas - oldja a lehangoltságot, a depressziót, helyreállítja a lelki egyensúlyt. "Lelkifürdőben részesítelek" - ezt sugallja a gyógyító erejű levendulaolaj.

